CELEX: C2006/165/71
Language: el
Date: 2006-07-15 00:00:00
Title: Υπόθεση F-61/06: Προσφυγή/αγωγή της  12ης Μαΐου 2006  — Sapara κατά Eurojust

15.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/35
            
         Προσφυγή/αγωγή της 12ης Μαΐου 2006 — Sapara κατά Eurojust
   (Υπόθεση F-61/06)
   (2006/C 165/71)
   Γλώσσα διαδικασίας: η αγγλική
   Διάδικοι
   
      Προσφεύγουσα/ενάγουσα: Cathy Sapara (Χάγη, Ολλανδία) [Εκπρόσωποι: G. Vandersanden και C. Ronzi, lawyers)
   
      Καθής/εναγόμενη: Eurojust
   Αιτήματα της προσφεύγουσας/ενάγουσας
   Η προσφεύγουσα/ενάγουσα ζητεί από το Δικαστήριο Δημόσιας Διοίκησης:
   
               —
            
            
               Να ακυρώσει την απόφαση της 6ης Ιουλίου 2005 με την οποία περατώνεται η σύμβαση της προσφεύγουσας/ενάγουσας και να διατάξει την επανένταξή της στη Eurojust από την ημέρα εκείνη.
            
         
               —
            
            
               Να υποχρεώσει την καθής/εναγόμενη να καταβάλει στην προσφεύγουσα/ενάγουσα αποζημίωση για ηθική βλάβη, εκτιμώμενη προσωρινά ex aequo et bono στο ποσό των 200 000 EUR και να της καταβάλει επίσης τους μισθούς της από τον Ιούλιο του 2005 έως τις 15 Οκτωβρίου 2009 ως υλική ζημία.
            
         
               —
            
            
               Να καταδικάσει την καθής/εναγόμενη στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα/ενάγουσα, πρώην έκτακτος υπάλληλος της Eurojust, βάλλει κατά της αποφάσεως περί περατώσεως της συμβάσεώς της κατά το πέρας της δοκιμαστικής περιόδου.
   Προς στήριξη των αιτημάτων της, προβάλλει τους εξής ισχυρισμούς:
   
               —
            
            
               Παράβαση του άρθρου 14 του καθεστώτος που εφαρμόζεται επί του λοιπού προσωπικού των Κοινοτήτων (ΚΛΠ) και του άρθρου 9 του ΚΥΚ.
            
         
               —
            
            
               Παραβίαση της γενικής αρχής του δικαίου που επιβάλλει την αιτιολόγηση κάθε πράξεως που θίγει τα συμφέροντα της προσφεύγουσας/εναγόμενης.
            
         
               —
            
            
               Πλημμελή εκτίμηση των πραγματικών περιστατικών η οποία οδήγησε σε νομικά σφάλματα.
            
         
               —
            
            
               Παραβίαση της γενικής αρχής της χρηστής διοικήσεως και των δικαιωμάτων άμυνας.
            
         
               —
            
            
               Κατάχρηση εξουσίας.
            
         Όσον αφορά το αίτημα αποζημιώσεως, η προσφεύγουσα/ενάγουσα θεωρεί ότι υπήρξε θύμα ηθικής παρενοχλήσεως και συκοφαντήσεως σε ορισμένες περιπτώσεις.